Албум: 20 години профил Изкуства
Концерт „Бъди войник”
Публикувано на: 2019-04-10 09:54:57
Концерт на националната кампания „Бъди войник”
На 09.04.2019г. в зала „Арена“ се състоя концерт на националната кампания „Бъди войник”. В него участваха Представителният ансамбъл на Въоръжените сили, Представителният духов оркестър на Военноморските сили, Орлин Горанов и Росица Кирилова. Шумен бе представен от Крисияна Ивайлова – ученичка от 7-ми музикален клас на СУ “Сава Доброплодни“, Финалната песен „Моя страна“, бе изпълнена от всички. Концертната вечер завърши със заря пред зала „Арена“.
Първо място на международен фолклорен фестивал
Публикувано на: 2019-04-09 14:44:59
Първо място на международен фолклорен фестивал за Танцов състав „Луди млади“ към СУ „Сава Доброплодни”
Първо място в категория до 18 години и голямата награда извоюва Танцов състав „Луди млади“ към СУ „Сава Доброплодни” на международния фолклорен фестивал с конкурсна част „Децата на България пеят и танцуват в Македония“, провел се от 1 до 4 април в гр.Охрид, Македония. В конкурсната част танцьорите на хореографа Борис Иванов представиха „Ширто” и „Ние от Шоплука”. Танците „Средногорки“ и „Коледари“, изиграни през втората вечер, вдигнаха публиката на крака. Развълнувани, гостите на фестивала бурно аплодираха танцьорите. На церемонията по награждаването Борис Иванов бе удостоен с грамота за високи творчески и педагогически постижения.
В програмата участва и Мира Захариева с песните „Море пиле” и „По друм одат”. Мира е ученичка на Дарина Бошнакова - преподавател по народно пее при СУ „Сава Доброплодни”.
Пред ТС „Луди млади” предстоят много конкурси и концертни изяви до края на юни месец, като най-значимият проект е благотворителният концерт с ансамбъл „Българе“ на 6 юни.
Ролята на ефективното преподаване
Публикувано на: 2019-04-08 20:50:07
ПРИКЛЮЧИ ПЪРВИЯ ОБУЧИТЕЛЕН СЕМИНАР НА УЧИТЕЛИ ЗА 2019 ГОДИНА ПО ПРОГРАМА ЕРАЗЪМ+
Проект „Ролята на ефективното преподаване“ на СУ „Сава Доброплодни“ е по Програма „Еразъм+”, Ключова дейност 1 „Образователна мобилност за граждани“ ,финансира се от ЦЕНТЪР ЗА РАЗВИТИЕ НА ЧОВЕШКИТЕ РЕСУРСИ – номинирана Национална агенция за Р. България на Европейската Комисия (ЕК) по Програма „Еразъм+“ и е на стойност 29000 евро.
Основните цели на проекта са да се повишат професионалните, културни и социални компетентности на педагогическия персонал на СУ „Сава Доброплодни“, както и компетентностите за общуване на чужд език, чрез участие в курсове по методика на обучението, които се провеждат в Университети в Испания и Ирландия. В тези обучения са включени 9 педагози от СУ „Сава Доброплодни“, които ще споделят придобития опит с колегите си.
През месец март 2019, трима учители имаха възможност да се включат в практически семинар в град Малага, Испания. Те наблюдаваха уроци в различни испански училища, обменяха добри практики с колеги, дискутираха използваните обучителни стратегии. В практическия семинар имаше педагози от осем различни държави. Освен практическо наблюдение на часове, обучението включваше лекции по методика на преподаването и разнообразна културна програма.
През месец юли 2019 предстои обучение на други шест преподаватели в град Дъблин, Ирландия. Програмата на обученията там има следните приоритети: запознаване с начините за интегриране на проектно-базираното и контекстово-базирано обучение в клас, запознаване с различни начини за интегриране на ИКТ в учебните часове; демонстриране на интерактивни методи на обучение за повишаване мотивацията на учениците; практически наблюденич на уроци; развиване на уменията за общуване на английски език, организиране на дейности за запознаване с историята и културата на държавите, в които се провеждат курсовете.
След приключване на обучителните курсове, участниците в тях ще имат ангажимент към организиране на открити уроци, целящи демонстриране на добри педагогически модели и организиране на курсове за споделяне на наученото с колеги- учители от община Шумен и студенти от ШУ „Епископ Константин Преславски“
Като дългосрочни ползи се очаква усвоените знания и умения по време на мобилностите, да намерят трайно приложение в работата на педагогическия колектив и да доведат до формиране на ключови умения у учениците, важни за ефективната им социална интеграция в Европейски мащаб.